《次陈芸居问讯后村韵》
宋代·胡仲弓

人心真滟澦，世路多肴函。
此险久已涉，此味久已谙。
易节固不可，贫贱分所甘。
浩歌一长慨，书与识者谈。
清夜万感集，风荡云物空。
倚楼看星斗，照破泥丸宫。
静观人世人，颠倒醉梦中。
佳趣有谁识，睡觉窗前红。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。